Odense Adresse-Contoirs Efterretninger, 1840-01-03
J Fyens Stifts Adresseavis No. 226 findes under Odense Meddeelt anført en Historie om et Fruentimmer fra Huusbye med et halvt Aars Barn, der siges at maattet kjøre den fem Mile lange Vei til Odense Tvangsarbeidsanstalt i en meget stærk Regn, saa at de, da de vare daarligen klædte, bleve aldeles gjennemblødte m.v. - Det er naturligt, at enhver, der læser denne Annonce, hvori der endvidere tilføies, at Barnet strax blev sygt, og at den høist tarvelige Næring, Moderen nød i Tvangshuset, ei var tilstrækkelig for hende og Barnet, hvilket ogsaa efter nogen Tids Forløb døde, maa fatte ufordeelagtige Tanker og Embedsforvaltningen her paa Grevskabet. - Undertegnede, som det var paalagt at besørge fuldbyrdet den approberede Fattigcommissions Kiendelse, hvorefter det paagjeldende Fruentimmer, som er Anne Andersdatter fra Huusbye, under Wedellsborg Gods, var dicteret 4 Ugers Tvangsarbeide for qvalificeret Leiermaal, finder sig foranlediget, til egen Retfærdiggjørelse i Publicums Dom, herved af offentliggjøre de nærmere Omstændigheder under Udførelsen. af den nævnte Embedshandling, og idet jeg bemærker at Barnet, ifølge Cancelliets indhentede Resolution for dette Tilfælde skulde følge Moderen i Arbeidsanstalten, vil jeg alene anføre Vedkommendes Forklaringer, under et i den Anledning optaget Forhør, som ere følgende: 1ste Deponent - Gaardmand Hans Andersen af Huusbye, der gav Løfte om Sandhed og deponerede, at han var med at befordre Fruentimmeret Anne Andersdatter fra Huusbye til Odense Tvangsarbeidsanstalt, da hun sidst der blev indsat, og husker han derhos meget vel, at det paa denne Reise aldeles ikke regnede medens de tilbagelagde Veien fra Huusbye til Wissenberg, hvorimod det drev vaadt, paa, eller ligesom stovregnede, paa Veien fra Wissenberg til "Odense, dog ikke saaledes, at nogen deraf kunde blive gjennemblødte. - Foruden de Klæder, Anne Andersdatter havde med for sig og Barn, havde Fremstillede medtaget et godt uldent Dækken, hvorudi Barnet aldeles beskyttedes imod Regn og Kulde, da det derudi var indsvøbt. - Fremstillede blev forelæst sin Forklaring, den han ratihaberede, og erklærede sig villig at beedige, naar forlanges - demitteret. 2den Deponent - Sognefoged Søren Pedersen af Huusbye, der ligeledes under Løfte om Sandhed forklarede: at han efter Ordre fra nærværende Retsbestyrer foranstaltede Fruentimmeret Anne Andersdatter med Barn transporteret til Odense Tvangsarbeidsaanstalt den 23 Novbr. d. A. - Han mindes, at Ordren fra Fogden lød paa, at "Anne Andersdatter selv maatte bestemme Dagen, hun skulde transporteres til Odense, og som Følge heraf valgte hun bemeldte Løverdag den 23 November, fordi hun med Straffen vilde være færdig inden Jule Høitid. - Deponenaten gav ligeledes Ordre til, at medtage behørige Klæder paa Reisen for Malificantinden og Barn, hvorpaa hun erklærede, at derfor havde hun sørget. - Den Dag Anne Andersdatter transporteredes til Odense var det godt Veir, undtagen at det paa den sidste Deel af Veien kan have støv regnet lidet. - Forklaringen forelæst Fremstillede, som han ratihaberede, og var villig med Eed at stadfæste, naar forlanges - dimitteret. Heraf vil det kunne skjønnes, hvorvidt Forfatteren af hiint Jnserat har øst sine fornærmelige, men tilsyneladende smukke Tirader, af Sandheds Kilde eller ikke, og naar det overlodes Anne Andersdatter selv at vælge Dagen, hun ønskede at befordres til Tvangshuset, naar hun erklærede nok selv at vilde drage Omsorg for Klæder paa Reisen til sig og Barn, og naar der desuagtet af de agtværdige Bondemænd, der ledsagede hende, var sørget for et godt uldent og varmt Dækken, hvori Barnet beskyttedes imod Regn og Kulde, og naar der, som Tilfældet er, tillige paa Reisen blev sørget for hendes og Barns Pleie, med Spise og Drikke, vil det tillige indsees, at der er handlet overeensstemmende med Menneskelighed, og at man ikke ved at straffe den Skyldige, har begaaet et, som Annoncen antyder, maaskee indirecte Mord paa en stakkels uskyldig Skabning. - For min Deel veed jeg ikke, hvorledes der fra min Side kunde have været handlet mere moderat eller humant i dette Tilfælde end skeet er. - Det kunde maaskee beklages, at man her hverken havde Kareth eller Offenbacher disponible at transportere Paagieldende i til Tvangshuset, da saadant muligt vilde have været mere i den ubekjendte Forfatters Aand, hvis Navn iøvrigt af Avisexpeditionen er begjært opgivet, forat han af Rettens Vei kan vorde draget til Ansvar for sine Fornærmelser, som følge hvoraf jeg, hvad han end maatte offentliggjøre videre i denne Sag, ei indlader mig paa Svar gjennem Avisen. Wedellsborgs Birks Kontoir den 28 Decbr. 1839. Jeppesen. Hvorfor staaer Brændeviinsbrænder Jeppe Petersen ikke paa Listen over de til Borgerrepræsentation valgbare Borgere, Er det fordi han er Svoger til Brændevinsbrænder Claus Clausen, da spørges: hvorledes kan Brændeviinsbrænder Jørgen Breed, der ogsaa er Svoger til Clausen, da være valgbar, Maa trykkes. G. Klauman.